Džiugas Brazaitis

Džiugas Brazaitis (1964 m. lapkričio 12 d. Vilniuje – 2025 m. vasario 11 d.)Netektis: mirė garsus Lietuvos archeologas Džiugas Brazaitis. Alfa. 2025-02-13. Nuoroda tikrinta 2025-02-25. – Lietuvos archeologas.

 Biografija 
1982 m. baigė Vilniaus 27-ąją vidurinę mokyklą. 1988 m. pradėjo mokytis Vilniaus valstybinio universiteto Istorijos fakultete. Studijuodamas 1989 m. įsidarbino Lietuvos TSR mokslų akademijos Istorijos institute Archeologijos skyriuje laborantu, tais pačiais metais Šalčininkų rajone vykdė savo pirmuosius žvalgomuosius tyrimus. 1992 m. apgynė diplominį darbą tema „Papiškių durpyninės gyvenvietės tyrinėjimai“ (vadovas – Algimantas Merkevičius). 1995 m. pradėjo dirbti jaunesniuoju mokslo darbuotoju Lietuvos istorijos institute. 2003 m. balandžio 4 d. šiame institute apgynė mokslų daktaro disertaciją tema „Rytų Lietuva akmens ir bronzos amžiaus sandūroje“. 2004 m. tapo Lietuvos istorijos instituto mokslo darbuotoju, 2006–2010 m. dirbo Klaipėdos universiteto Baltijos regiono istorijos ir archeologijos institute.Brazaitis Džiugas. Žemaičių žemė. Nuoroda tikrinta 2025-02-25.

D. Brazaitis vykdė archeologinius tyrimus įvairiuose Lietuvos regionuose, tyrinėjo akmens ir bronzos amžių gyvenvietes, tarp jų, be jau minėtų Kretuono ir Papiškės, tyrinėjo ir Pyplių, Katros, 2006 m. – Šventosios. Jis gilinosi į neolitizacijos procesą Lietuvoje, atliko archeologinius tyrinėjimus durpynuose ir vandenyje, tyrė informacinių sistemų taikymo archeologijoje galimybes.dr. Džiugas Brazaitis (1964-2025). Lietuvos archeologų draugija. Nuoroda tikrinta 2025-02-25.

Jis yra kelių dešimčių straipsnių autorius ir bendraautoris, sintezės „Lietuvos istorija“ I tomo (2005) bendraautoris. Klaipėdos universitete skaitė paskaitas apie Ankstyvųjų metalų laikotarpį. Yra skaitęs pranešimų įvairiose mokslinėse konferencijose, seminaruose. Buvo Kultūros paveldo departamento prie Kultūros ministerijos Mokslinės archeologijos komisijos, Valstybinės kultūros paveldo komisijos archeologijos pakomisės narys.Brazaitis Džiugas. Žemaičių žemė. Nuoroda tikrinta 2025-02-25.

 Šaltiniai  

Kategorija:Lietuvos archeologai